	Уртона изглеждаше като човек, неспособен да повярва, че това се случва точно на него след всички лишения, през които бе минат, след множеството изпитания, след които бе оживял, след късмета да се натъкне на врата за двореца. Защото сигурно си бе мислил, че всичките му врагове или бяха безнадеждно загубени някъде по планетата, или по-вероятно бяха мъртви. Така че се виждаше отново като крал в двореца си.